b'\n_START_ARTICLE_\nPl\xc4\x83m\xc3\xa2nii artropodelor\n_START_PARAGRAPH_\nPl\xc4\x83m\xc3\xa2nii artropodelor \xc3\xaen literatura mai veche sunt numi\xc8\x9bi \xc8\x99i saci pulmonari. Ace\xc8\x99tia reprezint\xc4\x83 organele de respira\xc8\x9bie la unele arahnide, precum p\xc4\x83ianjenii, scorpionii. De\xc8\x99i se numesc la fel, ei nu au nicio asem\xc4\x83narea cu pl\xc4\x83m\xc3\xa2nii vertebratelor. Ei se g\xc4\x83sesc \xc3\xaen interiorul cavit\xc4\x83\xc8\x9bii opistosomei \xc8\x99i se deschid \xc3\xaen exterior prin stigme pulmonare. Ei sunt forma\xc8\x9bi din lamele pararalele a\xc8\x99ezate asemena filelor din c\xc4\x83r\xc8\x9bi, de unde \xc8\x99i denumirea \xc3\xaen unele limbi de pl\xc4\x83m\xc3\xa2n carte. Lamele sunt puternic vascularizate \xc8\x99i bogate \xc3\xaen hemolimf\xc4\x83. La unele arahnide pl\xc4\x83m\xc3\xa2nii lipsesc, respira\xc8\x9bia efectu\xc3\xa2ndu-se prin suprafa\xc8\x9ba corpului sau trahei ramificate (acarieni, opilioni etc). Iar la p\xc4\x83ianjenii araneomorfi sunt \xc8\x99i pl\xc4\x83m\xc3\xa2ni \xc8\x99i sistem traheal._NEWLINE_Pl\xc4\x83m\xc3\xa2nii reprezint\xc4\x83 invagin\xc4\x83rii \xc3\xaen cavitatea opistosomei. Pere\xc8\x9bii formeaz\xc4\x83 lamele (pl\xc4\x83ci) a\xc8\x99ezate paralele. Aerul intr\xc4\x83 \xc3\xaen pl\xc4\x83m\xc3\xa2ni prin stigme. Apoi, el ocup\xc4\x83 spa\xc8\x9biul dintre lamele \xc8\x99i aici are loc schimbul de gaze dintre aer \xc8\x99i hemolimf\xc4\x83 \xe2\x80\x93 s\xc3\xa2ngele arahnidelor. Structura lamelar\xc4\x83 m\xc4\x83re\xc8\x99te suprafa\xc8\x9ba de contact cu aer._NEWLINE__NEWLINE_Cele mai vechi urme fosile de acest tip de pl\xc4\x83m\xc3\xa2ni au fost g\xc4\x83si\xc8\x9bi la trgonotarbide, arahnide disp\xc4\x83rute cu 410 milioane ani \xc3\xaen urm\xc4\x83. Este imposibil, de a diferen\xc8\x9bie pl\xc4\x83m\xc3\xa2nii fosili de cei ai actualelor arahnide._NEWLINE_Absen\xc8\x9ba sau prezen\xc8\x9ba pl\xc4\x83m\xc3\xa2nilor \xc3\xaemparte clasa Arachnida \xc3\xaen dou\xc4\x83 grupe._NEWLINE__NEWLINE_Prima: arahnide pulmonate \xe2\x80\x93 scorpionii (4 perechi) \xc8\x99i telifonide, schizomide, amblipigi, p\xc4\x83ianjeni \xe2\x80\x93 c\xc3\xa2te dou\xc4\x83 perechi (doar p\xc4\x83ianjeni din subrodinele Mesothelae \xc8\x99i Mygalomorphae au c\xc3\xa2te 2 perechi, cei din Araneomorphae - una). Ultimii sunt inclu\xc8\x99i \xc3\xaen grupul Tetrapulmonata._NEWLINE__NEWLINE_A dou\xc4\x83 grup\xc4\x83: arahnide apulmonate \xe2\x80\x93 palpigrazii, opilionii, acarienii, pseudoscorpionii, ricinulei \xc8\x99i solifugele.'